CELEX: 32013R0301
Language: bg
Date: 2013-03-27 00:00:00
Title: Регламент (ЕС) № 301/2013 на Комисията от 27 март 2013 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с цикъла на годишни подобрения 2009—2011 г. на Международните стандарти за финансово отчитане (МСФО)  текст от значение за ЕИП

28.3.2013   
            
            
               BG
            
            
               Официален вестник на Европейския съюз
            
            
               L 90/78
            
         РЕГЛАМЕНТ (ЕС) № 301/2013 НА КОМИСИЯТА
   от 27 март 2013 година
   за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с цикъла на годишни подобрения 2009—2011 г. на Международните стандарти за финансово отчитане (МСФО)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1) и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 (2) на Комисията бяха приети някои международни счетоводни стандарти и разяснения, които съществуваха към 15 октомври 2008 г.
            
         
               (2)
            
            
               На 17 май 2012 г. в рамките на своя редовен процес на подобряване с цел уеднаквяване и изясняване на международните счетоводни стандарти, Съветът по международни счетоводни стандарти (СМСС) публикува Годишни подобрения на Международните стандарти за финансово отчитане, цикъл 2009—2011 г., наричани по-долу „подобренията“. Целта на подобренията е да се обърне внимание на проблеми, които не са спешни, но е необходимо да бъдат обсъдени от СМСС по време на проектния цикъл, който започна през 2009 г., в области от Международните стандарти за финансово отчитане (МСФО), в които има непоследователност или за които се изискват по-ясни формулировки. Три от подобренията, а именно изменения на допълнение Г към МСФО 1, Международен счетоводен стандарт (МСС) 16 и МСС 34, представляват уточнения или поправки на съответните стандарти. Останалите три подобрения, а именно измененията на МСФО 1, МСС 1 и МСС 32, включват промени на съществуващите изисквания или допълнителни насоки за прилагането на тези изисквания.
            
         
               (3)
            
            
               Допитването до Техническата експертна група (ТЕГ) на Европейската консултативна група за финансово отчитане (ЕКГФО) потвърждава, че подобренията отговарят на техническите критерии за приемане, посочени в член 3, параграф 2 от Регламент (ЕО) № 1606/2002.
            
         
               (4)
            
            
               Регламент (ЕО) № 1126/2008 следва съответно да бъде изменен.
            
         
               (5)
            
            
               Предвидените в настоящия регламент мерки са съобразени със становището на Регулаторния комитет по счетоводство,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1126/2008 се изменя, както следва:
   
               (1)
            
            
               Международен стандарт за финансово отчитане (МСФО) 1 Прилагане за първи път на Международните стандарти за финансово отчитане се изменя, както е предвидено в приложението към настоящия регламент;
            
         
               (2)
            
            
               Международен счетоводен стандарт (МСС) 1 Представяне на финансови отчети се изменя, както е предвидено в приложението към настоящия регламент;
            
         
               (3)
            
            
               МСФО 1 Прилагане за първи път на Международните стандарти за финансово отчитане и МСС 34 Междинно финансово отчитане се изменят в съответствие с МСС 1, както е предвидено в приложението към настоящия регламент;
            
         
               (4)
            
            
               МСС 16 Имоти, машини и съоръжения се изменя, както е предвидено в приложението към настоящия регламент;
            
         
               (5)
            
            
               МСС 32 Финансови инструменти: представяне се изменя, както е предвидено в приложението към настоящия регламент;
            
         
               (6)
            
            
               Разяснение 2 на Комитета за разяснения на международните стандарти за финансово отчитане (КРМСФО) Дялове на членове в кооперации и сходни инструменти се изменя в съответствие с МСС 32, както е предвидено в приложението към настоящия регламент;
            
         
               (7)
            
            
               МСС 34 Междинно финансово отчитане се изменя, както е предвидено в приложението към настоящия регламент.
            
         Член 2
   Всички предприятия прилагат посочените в член 1 изменения най-късно от началната дата на тяхната първа финансова година, започваща на или след 1 януари 2013 г.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 март 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 243, 11.9.2002 г., стр. 1.
   
      (2)  ОВ L 320, 29.11.2008 г., стр. 1.
   
      ПРИЛОЖЕНИЕ
      
         МЕЖДУНАРОДНИ СЧЕТОВОДНИ СТАНДАРТИ
      
      
                  
                     МСФО 1
                  
               
               
                  
                              
                                 МСФО 1
                              
                           
                           
                              
                                 Прилагане за първи път на Международните стандарти за финансовo отчитане
                              
                           
                        
            
                  
                     МСС 1
                  
               
               
                  
                              
                                 МСС 1
                              
                           
                           
                              
                                 Представяне на финансови отчети
                              
                           
                        
            
                  
                     МСС 16
                  
               
               
                  
                              
                                 МСС 16
                              
                           
                           
                              
                                 Имоти, машини и съоръжения
                              
                           
                        
            
                  
                     МСС 32
                  
               
               
                  
                              
                                 МСС 32
                              
                           
                           
                              
                                 Финансови инструменти: представяне
                              
                           
                        
            
                  
                     МСС 34
                  
               
               
                  
                              
                                 МСС 34
                              
                           
                           
                              
                                 Междинно финансово отчитане
                              
                           
                        
            
         „Възпроизвеждането е разрешено на територията на Европейското икономическо пространство. Всички права са запазени извън ЕИП, с изключение на правото за възпроизвеждане за лична употреба или друга честна употреба. Допълнителна информация може да се получи от Съвета по международни счетоводни стандарти (IASB) на адрес www.iasb.org“
      
      
         Изменение на МСФО 1 Прилагане за първи път на Международните стандарти за финансово отчитане
         
      
      Добавят се параграфи 4А—4Б, 23А—23Б и 39П.
      ОБХВАТ
      
                  4A
               
               
                  Независимо от изискванията по параграфи 2 и 3, предприятие, което е прилагало МСФО през предходен отчетен период, но чиито най-актуални предходни годишни финансови отчети не съдържат изрично и безусловно заявление за съответствие с МСФО, трябва да прилага настоящия МСФО или в противен случай да приложи МСФО със задна дата в съответствие с МСС 8 Счетоводна политика, промени в счетоводните приблизителни оценки и грешки, все едно че предприятието никога не е спирало да прилага МСФО.
               
            
                  4Б
               
               
                  Когато предприятието избира да не прилага настоящия МСФО в съответствие с параграф 4А, предприятието трябва въпреки това да приложи изискванията за оповестяване по параграфи 23А—23Б от МСФО 1 в допълнение към изискванията за оповестяване по МСС 8.
               
            ПРЕДСТАВЯНЕ И ОПОВЕСТЯВАНЕ
      
         Обяснение на прехода към МСФО
      
      
                  23A
               
               
                  Предприятие, което през предходен период е прилагало МСФО, както е описано в параграф 4А, оповестява:
                  
                              а)
                           
                           
                              поради каква причина е спряло да прилага МСФО; и
                           
                        
                              б)
                           
                           
                              поради каква причина възобновява прилагането на МСФО.
                           
                        
            
                  23Б
               
               
                  Когато предприятието избира в съответствие с параграф 4А да не прилага МСФО 1, предприятието обяснява причините за избора да прилага МСФО, все едно че никога не е спирало да прилага МСФО.
               
            ДАТА НА ВЛИЗАНЕ В СИЛА
      
                  39П
               
               
                  С Цикъла на годишни подобрения 2009—2011 г., издаден през май 2012 г., се добавят параграфи 4A—4Б и 23А—23Б. Предприятието прилага това изменение със задна дата в съответствие с МСС 8 Счетоводна политика, промени в счетоводните приблизителни оценки и грешки за годишните периоди, започващи на или след 1 януари 2013 г. Разрешава се по-ранно прилагане. Ако предприятието прилага изменението за по-ранен период, то оповестява този факт.
               
            
         Изменение на допълнение Г към МСФО 1 Прилагане за първи път на Международните стандарти за финансово отчитане
         
      
      Изменя се параграф Г23 и се добавя параграф 39Р.
      
         Разходи по заеми
      
      
                  Г23
               
               
                  Прилагащото за първи път стандартите предприятие може да избере да прилага изискванията на МСС 23 от датата на прехода или от по-ранна дата, както е предвидено в параграф 28 от МСС 23. От датата, на която предприятие, което прилага това освобождаване, започва да прилага МСС 23, предприятието:
                  
                              а)
                           
                           
                              не преизчислява компонента на разходите по заеми, капитализирани съгласно досегашните Общоприети счетоводни принципи и включени в балансовата стойност на активи към същата дата; и
                           
                        
                              б)
                           
                           
                              отчита разходите по заеми, възникнали на или след тази дата в съответствие с МСС 23, включително тези разходи по заеми, възникнали на или след тази дата, във връзка с отговарящи на условията активи, които вече са в процес на изграждане.
                           
                        
            ДАТА НА ВЛИЗАНЕ В СИЛА
      
                  39Р
               
               
                  С Цикъла на годишни подобрения 2009—2011 г., издаден през май 2012 г., бе изменен параграф Г23. Предприятието прилага това изменение със задна дата в съответствие с МСС 8 Счетоводна политика, промени в счетоводните приблизителни оценки и грешки за годишните периоди, започващи на или след 1 януари 2013 г. Разрешава се по-ранно прилагане. Ако предприятието прилага изменението за по-ранен период, то оповестява този факт.
               
            
         Изменение на МСС 1 Представяне на финансови отчети
         
      
      Изменят се параграфи 10, 38 и 41. Параграфи 39 и 40 се заличават. Добавят се параграфи 38А—38Г, 40А—40Г и 139Л (въпреки че съдържанието на параграфи 38А и 38Б се основава на предишните параграфи 39 и 40, които сега са заличени), както и заглавията преди параграфи 38, 38В и 40А.
      
         Пълен комплект финансови отчети
      
      
                  
                     10
                  
               
               
                  
                     Пълният комплект на финансовите отчети включва следните компоненти:
                  
                              
                                 a)
                              
                           
                           
                              
                                 отчет за финансовото състояние към края на периода;
                           
                        
                              
                                 б)
                              
                           
                           
                              
                                 отчет за печалбата или загубата и другия всеобхватен доход за периода;
                           
                        
                              
                                 в)
                              
                           
                           
                              
                                 отчет за промените в собствения капитал за периода;
                           
                        
                              
                                 г)
                              
                           
                           
                              
                                 отчет за паричните потоци за периода;
                           
                        
                              
                                 д)
                              
                           
                           
                              
                                 пояснителни приложения, представляващи обобщение на по-важните счетоводни политики и друга пояснителна информация;
                           
                        
                              
                                 да)
                              
                           
                           
                              
                                 сравнителна информация по отношение на предходния период, както е определено в параграфи 38 и 38А; и
                              
                           
                        
                              
                                 e)
                              
                           
                           
                              
                                 отчет за финансовото състояние към началото на предходния период, когато предприятието прилага счетоводна политика със задна дата или прави преизчисление със задна дата на статии в своите финансови отчети, или когато прекласифицира статии в своите финансови отчети в съответствие с параграфи 40А—40Г.
                              
                           
                        
            
         Предприятията могат да използват наименования на отчетите различни от тези, използвани в настоящия стандарт. Например може да се използва терминът „отчет за всеобхватния доход” вместо „отчет за печалбата или загубата и другия всеобхватен доход“.
      
         Сравнителна информация
      
      
         Минимална сравнителна информация
      
      
                  
                     38
                  
               
               
                  С изключение на случаите, когато МСФО разрешават или изискват друго, предприятието представя сравнителна информация по отношение на предходен период за всички суми, отчетени във финансовите отчети за текущия период. Сравнителната информация се включва в текстови и описателен вид, когато това е уместно и необходимо за по-доброто разбиране на финансовите отчети за текущия период.
               
            
                  
                     38А
                  
               
               
                  Предприятието представя като минимум два отчета за финансовото състояние, два отчета за печалбата или загубата и другия всеобхватен доход, два отделни отчета за печалбата или загубата (ако се представят такива), два отчета за паричните потоци и два отчета за промените в собствения капитал и свързаните с тях пояснителни приложения.
               
            
                  38Б
               
               
                  В някои случаи текстовата описателна информация, съдържаща се във финансовите отчети за предходния/предходните период(и), продължава да бъде актуална и за текущия период. Например, предприятие оповестява в текущия период подробности за съдебен спор, чийто изход е бил несигурен към края на предходния период и чието решаване все още предстои. За ползвателите би било полезно да бъде оповестена информация, че такава несигурност е съществувала към края на предходния период, както и информация за мерките, които са били предприети през периода, за премахването на тази несигурност.
               
            
         
            Допълнителна сравнителна информация
         
      
      
                  38В
               
               
                  Предприятието може в допълнение към изискваните по МСФО минимални сравнителни финансови отчети да представи сравнителна информация, която е изготвена в съответствие с МСФО. Тази сравнителна информация може да се състои от един или няколко от посочените в параграф 10 отчети, като не е необходимо да включва пълния комплект от финансови отчети. В този случай предприятието представя съответната пояснителна информация за тези допълнителни отчети.
               
            
                  38Г
               
               
                  Например, предприятието може да представи трети отчет за печалбата или загубата и другия всеобхватен доход (т.е. представени са текущият период, предходният период, както и допълнителен сравнителен период). То обаче не е задължено да представи трети отчет за финансовото състояние, трети отчет за паричните потоци или трети отчет за промените в собствения капитал (т.е. допълнителен сравнителен финансов отчет). От предприятието се изисква да представи в пояснителните приложения към финансовите отчети сравнителната информация, свързана с този допълнителен отчет за печалбата или загубата и другия всеобхватен доход.
               
            
                  39
               
               
                  [Заличен]
               
            
                  40
               
               
                  [Заличен]
               
            
         
            Промяна в счетоводната политика, преизчисляване със задна дата или прекласифициране
         
      
      
                  
                     40A
                  
               
               
                  В допълнение към минималните сравнителни финансови отчети, изисквани по параграф 38А, предприятието представя трети отчет за финансовото състояние към началото на предходния период, ако:
                  
                              a)
                           
                           
                              
                                 то прилага счетоводна политика със задна дата, прави преизчисление със задна дата на статии в своите финансови отчети или прекласифицира статии в своите финансови отчети; и
                              
                           
                        
                              б)
                           
                           
                              
                                 прилагането със задна дата, преизчислението със задна дата или прекласифицирането оказва съществено влияние върху информацията в отчета за финансовото състояние към началото на предходния период.
                              
                           
                        
            
                  40Б
               
               
                  При обстоятелствата, описани в параграф 40А, предприятието представя три отчети за финансовото състояние към:
                  
                              a)
                           
                           
                              края на текущия период;
                           
                        
                              б)
                           
                           
                              края на предходния период; и
                           
                        
                              в)
                           
                           
                              началото на предходния период.
                           
                        
            
                  40В
               
               
                  Когато от предприятието се изисква да представи допълнителен отчет за финансовото състояние в съответствие с параграф 40А, то трябва да оповести информацията, изисквана по параграфи 41—44 и МСС 8. То не трябва обаче да представя пояснителните приложения, свързани с встъпителния отчет за финансовото състояние към началото на предходния период.
               
            
                  40Г
               
               
                  Датата на този встъпителен отчет за финансовото състояние съвпада с началото на предходния период, независимо от това дали финансовите отчети на предприятието представят сравнителна информация за по-ранни периоди (както е разрешено по параграф 38В).
               
            
                  
                     41
                  
               
               
                  Когато предприятието промени представянето или класификацията на статии във финансовите си отчети, то прекласифицира сравнителните суми, освен ако прекласификацията е практически невъзможна. Когато предприятието прекласифицира сравнителни суми, то оповестява (в т.ч. към началото на предходния период):
                  
                              
                                 a)
                              
                           
                           
                              
                                 характера на прекласифицирането;
                           
                        
                              
                                 б)
                              
                           
                           
                              
                                 сумата на всяка статия или група статии, които са прекласифицирани; и
                              
                           
                        
                              
                                 в)
                              
                           
                           
                              
                                 причината за прекласифицирането.
                              
                           
                        
            ПРЕХОДНИ РАЗПОРЕДБИ И ДАТА НА ВЛИЗАНЕ В СИЛА
      
                  139Л
               
               
                  С Цикъла на годишни подобрения 2009—2011 г., издаден през май 2012 г., бяха изменени параграфи 10, 38 и 41, заличени параграфи 39—40 и добавени параграфи 38А—38Г и 40А—40Г. Предприятието прилага това изменение със задна дата в съответствие с МСС 8 Счетоводна политика, промени в счетоводните приблизителни оценки и грешки за годишните периоди, започващи на или след 1 януари 2013 г. Разрешава се по-ранно прилагане. Ако предприятието прилага изменението за по-ранен период, то оповестява този факт.
               
            
         Последващи изменения на други стандарти в резултат на изменението на МСС 1
      
      
         Необходими са следните изменения на други МСФО, за да се гарантира съгласуваност с преработения МСС 1.
      
      
         Изменение на МСФО 1 Прилагане за първи път на Международните стандарти за финансово отчитане
         
      
      Параграф 21 се изменя и се добавя параграф 39С.
      ПРЕДСТАВЯНЕ И ОПОВЕСТЯВАНЕ
      
         Сравнителна информация
      
      
                  21
               
               
                  Първите отчети на предприятието по МСФО включват най-малко три отчета за финансовото състояние, два отчета за печалбата или загубата и другия всеобхватен доход, два отделни отчета за печалбата или загубата (ако се представят такива), два отчета за паричните потоци и два отчета за промените в собствения капитал и свързаните с тях пояснителни приложения, включително сравнителна информация за всички представени отчети.
               
            ДАТА НА ВЛИЗАНЕ В СИЛА
      
                  39С
               
               
                  С Цикъла на годишни подобрения 2009—2011 г., издаден през май 2012 г., бе изменен параграф 21. Предприятието прилага това изменение със задна дата в съответствие с МСС 8 Счетоводна политика, промени в счетоводните приблизителни оценки и грешки за годишните периоди, започващи на или след 1 януари 2013 г. Разрешава се по-ранно прилагане. Ако предприятието прилага изменението за по-ранен период, то оповестява този факт.
               
            
         Изменение на МСС 34 Междинно финансово отчитане
         
      
      Параграф 5 се изменя и се добавя параграф 52.
      СЪДЪРЖАНИЕ НА МЕЖДИННИЯ ФИНАНСОВ ОТЧЕТ
      
                  5
               
               
                  МСС 1 дефинира пълния комплект финансови отчети като включващ следните компоненти:
                  
                              a)
                           
                           
                              отчет за финансовото състояние към края на периода;
                           
                        
                              б)
                           
                           
                              отчет за печалбата или загубата и другия всеобхватен доход за периода;
                           
                        
                              в)
                           
                           
                              отчет за промените в собствения капитал за периода;
                           
                        
                              г)
                           
                           
                              отчет за паричните потоци за периода;
                           
                        
                              д)
                           
                           
                              пояснителни приложения, представляващи обобщение на по-важните счетоводни политики и друга пояснителна информация;
                           
                        
                              дa)
                           
                           
                              сравнителна информация по отношение на предходния период, както е определено в параграфи 38 и 38А от МСС 1; и
                           
                        
                              e)
                           
                           
                              отчет за финансовото състояние към началото на предходния период, когато предприятието прилага счетоводна политика със задна дата или прави преизчисление със задна дата на статии в своите финансови отчети, или когато прекласифицира статии в своите финансови отчети в съответствие с параграфи 40А—40Г от МСС 1.
                           
                        Предприятията могат да използват наименования на отчетите различни от тези, използвани в настоящия стандарт. Например може да се използва терминът „отчет за всеобхватния доход“ вместо „отчет за печалбата или загубата и другия всеобхватен доход“.
               
            ДАТА НА ВЛИЗАНЕ В СИЛА
      
                  52
               
               
                  С Цикъла на годишни подобрения 2009—2011 г., издаден през май 2012 г., бе изменен параграф 5 като последващо изменение, предизвикано от изменението на МСС 1 Представяне на финансовите отчети. Предприятието прилага това изменение със задна дата в съответствие с МСС 8 Счетоводна политика, промени в счетоводните приблизителни оценки и грешки за годишните периоди, започващи на или след 1 януари 2013 г. Разрешава се по-ранно прилагане. Ако предприятието прилага изменението за по-ранен период, то оповестява този факт.
               
            
         Изменение на МСС 16 Имоти, машини и съоръжения
         
      
      Параграф 8 се изменя и се добавя параграф 81Ж.
      ПРИЗНАВАНЕ
      
                  8
               
               
                  Такива позиции като резервни части, резервно оборудване и сервизно оборудване се признават в съответствие с настоящия МСФО, когато те отговарят на определението за имоти, машини и съоръжения. В противен случай тези позиции се класифицират като материални запаси.
               
            ДАТА НА ВЛИЗАНЕ В СИЛА
      
                  81Ж
               
               
                  С Цикъла на годишни подобрения 2009—2011 г., издаден през май 2012 г., бе изменен параграф 8. Предприятието прилага това изменение със задна дата в съответствие с МСС 8 Счетоводна политика, промени в счетоводните приблизителни оценки и грешки за годишните периоди, започващи на или след 1 януари 2013 г. Разрешава се по-ранно прилагане. Ако предприятието прилага изменението за по-ранен период, то оповестява този факт.
               
            
         Изменение на МСС 32 Финансови инструменти: представяне
         
      
      Изменят се параграфи 35, 37 и 39 и се добавят параграфи 35А и 97М.
      ПРЕДСТАВЯНЕ
      
         Лихви, дивиденти, загуби и печалби
      
      
         (вж. също параграф НП37)
      
      
                  
                     35
                  
               
               
                  Лихви, дивиденти, загуби и печалби, свързани с финансов инструмент или компонент, който е финансов пасив, се признават като приходи или разходи в печалбата или загубата. Разпределенията за притежателите на инструменти на собствения капитал се признават от предприятието директно в собствения капитал. Разходите по операцията за капиталова сделка се отразяват счетоводно като намаление на собствения капитал.
               
            
                  35A
               
               
                  Данъкът върху дохода, отнасящ се до разпределенията за притежателите на инструменти на собствения капитал и до разходите по капиталови сделки, се отразяват счетоводно в съответствие с МСС 12 Данъци върху дохода.
               
            
                  37
               
               
                  При издаването или придобиването на свои инструменти на собствения капитал предприятието обикновено прави различни разходи. Тези разходи биха могли да включват регистрация и други законови такси, изплатени суми на правни, счетоводни и други професионални консултанти, разходи за отпечатване и гербови марки. При капиталова сделка разходите по сделката се отчитат счетоводно като намаление на собствения капитал, доколкото те представляват допълнителни разходи, пряко свързани с капиталова сделка, които в противен случай биха били избегнати. Разходите по капиталова сделка, която е изоставена, се признават като разход.
               
            
                  39
               
               
                  Сумата на разходите по сделката, отчетени счетоводно като намаление на собствения капитал през периода, се оповестява отделно съгласно МСС 1.
               
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  97M
               
               
                  С Цикъла на годишни подобрения 2009—2011 г., издаден през май 2012 г., бяха изменени параграфи 35, 37 и 39 и добавен параграф 35А. Предприятието прилага това изменение със задна дата в съответствие с МСС 8 Счетоводна политика, промени в счетоводните приблизителни оценки и грешки за годишните периоди, започващи на или след 1 януари 2013 г. Разрешава се по-ранно прилагане. Ако предприятието прилага изменението за по-ранен период, то оповестява този факт.
               
            
         Последващи изменения на други стандарти в резултат на изменението на МСС 32
      
      
         Необходими са следните изменения на други МСФО, за да се гарантира съгласуваност с преработения МСС 32.
      
      
         Изменение на КРМСФО 2 Дялове на членове в кооперации и сходни инструменти
         
      
      Параграф 11 се изменя и се добавя параграф 17.
      КОНСЕНСУС
      
                  11
               
               
                  Както се изисква по параграф 35 от МСС 32, разпределенията за притежателите на инструменти на собствения капитал се признават директно в собствения капитал. Лихви, дивиденти и други върнати суми, свързани с финансови инструменти, класифицирани като финансови пасиви, са разходи, независимо дали тези платени суми са правно характеризирани като дивиденти, лихви или по друг начин.
               
            ДАТА НА ВЛИЗАНЕ В СИЛА
      
                  17
               
               
                  С Цикъла на годишни подобрения 2009—2011 г., издаден през май 2012 г., бе изменен параграф 11. Предприятието прилага това изменение със задна дата в съответствие с МСС 8 Счетоводна политика, промени в счетоводните приблизителни оценки и грешки за годишните периоди, започващи на или след 1 януари 2013 г. Ако в рамките на Цикъла на годишни подобрения 2009—2011 г. (издаден през май 2012 г.) предприятието прилага изменението на МСС 32 за по-ранен период, изменението в параграф 11 се прилагат за този по-ранен период.
               
            
         Изменение на МСС 34 Междинно финансово отчитане
         
      
      Параграф 16А се изменя и се добавя параграф 53.
      СЪДЪРЖАНИЕ НА МЕЖДИННИЯ ФИНАНСОВ ОТЧЕТ
      
         Други оповестявания
      
      
                  
                     16A
                  
               
               
                  Освен оповестяването на съществените събития и сделки в съответствие с параграфи 15—15В предприятието включва следната информация в пояснителните приложения към своите междинни финансови отчети, ако не е била оповестена на друго място в междинния финансов отчет. Информацията обикновено се отчита на базата на периода от началото на финансовата година до момента.
                  
                              
                                 a)
                              
                           
                           
                              
                                 …
                              
                           
                        
                              
                                 ж)
                              
                           
                           
                              
                                 следната информация за сегменти (оповестяване на информация за сегменти се изисква в междинните финансови отчети на предприятието само ако МСФО 8 Оперативни сегменти изисква предприятието да оповестява информация за сегменти в своите годишни финансови отчети):
                              
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             оценка на съвкупните активи и пасиви за определен отчетен сегмент, ако тези суми редовно се предоставят на ръководителя, вземащ главните оперативни решения, и ако е имало значителна промяна от сумата, оповестена в последните годишни финансови отчети за този отчетен сегмент.
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 з)
                              
                           
                           
                              
                                 …
                              
                           
                        
            ДАТА НА ВЛИЗАНЕ В СИЛА
      
                  53
               
               
                  С Цикъла на годишни подобрения 2009—201 г., издаден през май 2012 г., бе изменен параграф 16А. Предприятието прилага това изменение със задна дата в съответствие с МСС 8 Счетоводна политика, промени в счетоводните приблизителни оценки и грешки за годишните периоди, започващи на или след 1 януари 2013 г. Разрешава се по-ранно прилагане. Ако предприятието прилага изменението за по-ранен период, то оповестява този факт.